ג'ורג' לוקאס

ג'ורג' וולטון לוקאס הבן (באנגלית: .George Walton Lucas, Jr; נולד ב-14 במאי 1944) הוא תסריטאי, מפיק ובמאי קולנוע אמריקאי, המוכר בעיקר כיוצר סדרות סרטי הקולנוע מלחמת הכוכבים ואינדיאנה ג'ונס. ג'ורג' לוקאס נולד בעיר מודסטו בקליפורניה שבארצות הברית, במשפחה קאתולית נוצרית בת שש נפשות ממוצא גרמני, שווייצרי, אנגלי וסקוטי. אביו ג'ורג' וולטון לוקאס האב בעל חנות למכשירי כתיבה, ואמו דורותי אלינור לוקאס לבית בומברגר היא בת למשפחה ידועה, ואחת מקרובותיה הייתה שרת החקלאות האמריקאית. בצעירותו היה לוקאס תלמיד בינוני למדי, ועיקר ענינו היה במרוצי מכוניות. הוא חלם להיות נהג מרוצים מקצועי ביום מן הימים, אך תאונת דרכים שעבר, אחרי שסיים את התיכון, קטעה את חלומו. לאחר פציעתו החליט להירשם לקולג', ולאחר מכן המשיך לאוניברסיטה. לוקאס נרשם למגמת הקולנוע של אוניברסיטת דרום קליפורניה, זכה בפרס על סרט קצר שצילם. וב-1967 קיבל מלגה מחברת האחים וורנר להסרטת "הקשת של פיניאן" (1968), בבימויו של פרנסיס פורד קופולה. קופולה ולוקאס חברו יחדיו והקימו חברת הפקה בשנת 1969. סרטה הראשון של החברה היה גרסה באורך מלא של סרט אחר של לוקאס, THX 1138, סרט שזיכה אותו בפרס שנתיים קודם לכן. הסרט מספר על עולם עתידני שבו אסור לבני אדם להראות רגשות או הבעות חיבה ואהבה. THX1138 הוא שמו של גיבור הסרט (שגולם על ידי רוברט דובאל) אשר מתאהב ומנסה לברוח מהעולם העתידי והטרגי. לוקאס הקים חברה משלו - לוקאס פילם. בשנת 1973 כתב לוקאס וביים סרט מעין אוטוביוגרפי בשם "אמריקן גרפיטי". הסרט זכה בפרס גלובוס הזהב ובחמש מועמדויות לפרס האוסקר. ערך מורחב – מלחמת הכוכבים בשנים 1973–1974 עבד לוקאס על התסריט לסרט מלחמת הכוכבים. את ההשראה לתסריט קיבל לוקאס מסדרת הקומיקס פלאש גורדון ומסרטי הסמוראים של אקירה קורוסאווה. לוקאס הקים שתי חברות שייעודן היה להפיק מעשית וטכנית את הסרט מלחמת הכוכבים – Industrial Light & Magic ו-SKYWALKER SOUND, אך כאשר החל להפיץ את התסריט בין האולפנים הוא נדחה. בסוף הסכימו אולפני פוקס המאה ה-20 להפיק את הסרט, אך דרשו קיצוץ של 40% משכרו של לוקאס כבמאי קולנוע. לוקאס הסכים, בתנאי שבמקום המשכורת יקבל 100% על זכויות הסחורה הנלווית לסרט. האולפנים קיבלו תנאי זה, מכיוון שחשבו שזכויות אלו לא יפיקו כסף בכל מקרה. הסרט "מלחמת הכוכבים" היה לשובר קופות; בובות צעצוע וסחורות מכול סוג ומין יוצרו במקביל לסרט, החל בסבון, עבור בצעצועים וכלה אפילו בסדינים. לוקאס, שהיה המחזיק הבלעדי של הזיכיון, הפך בין לילה למולטי-מיליונר. הוא המשיך את הפקת סרטי הסדרה כמעט במימון עצמי, וללא צורך במימון מהאולפנים. בשנת 1997 הוציא לוקאס מחדש את הטרילוגיה (פרקים 4–6) של מלחמת הכוכבים בגרסה משוחזרת דיגיטלית, עם תוספות של אפקטים קוליים וכן מספר סצינות שנוצרו במחשב. באותה שנה החל להפיק את טרילוגיית המבוא של מלחמת הכוכבים (פרקים 1–3) הנותנים את הרקע לעלילה של הטרילוגיה הישנה. בסרטים החדשים נעשה שימוש רב בצילום דיגיטלי ובאפקטים של מחשב. למרות הצלחתם הרבה בקופות, מעריצים רבים התאכזבו מהסרטים. נטען שהעלילה לא הייתה טובה דיה, שמשחקם של השחקנים גרוע, ושבסרטים הופיעו דמויות מעצבנות וילדותיות (כמו ג'אר ג'אר בינקס). עם זאת, הסרט החותם את הטרילוגיה "נקמת הסית'" (פרק 3) זכה לביקורות טובות יחסית לשני קודמיו. ב-2012 רכשה חברת וולט דיסני את הזיכיון והחלה ביצירת סרטי המשך בהפקתה. בשנת 1981 כתב והפיק לוקאס את סרטי אינדיאנה ג'ונס, יחד עם סטיבן ספילברג. בכך ביסס את מעמדו כאחד מיוצרי הקולנוע הפוריים והמוצלחים של הוליווד לדורותיה. לוקאס ניצל את הרווח הרב שצבר מטרילוגיית מלחמת הכוכבים, כדי להקים מספר חברות הפקה בתחום הקולנוע, משחקי המחשב, האפקטים המיוחדים והסאונד הקולנועיים. בין החברות ההלו ניתן למנות את: LucasFilm LucasArts Industrial Light & Magic ועוד. לוקאס היה מבין הדוחפים לשימוש בצילום דיגיטלי ולדגש על מערכת סאונד קולנועית של דולבי סטריאו. לוקאס ניהל, בין השאר, חברה מצליחה של משחקי מחשב ווידאו (LucasArts) שהוציאה מגוון רב של משחקי מחשב מצליחים, חלקם מבוססים על מלחמת הכוכבים וחלקם משחקי הרפתקאה עם עלילה מקורית. בין המשחקים הבולטים נמנים: האורגים, אי הקופים, X-WING, Jedi Knight ועוד. ב-10 בינואר 2017 פרסם לוקאס שהוא הולך לבנות את "מוזיאון המיליארד דולר" בפארק אקספוזישיון שבלוס אנג'לס, בעלות של מיליארד וחצי דולר. במוזיאון יוצג את האוסף הפרטי של לוקאס, הכולל מעל 10,000 יצירות אמנות, ומזכרות הקשורות למלחמת הכוכבים, כמו המסיכה המקורית של דארת' ויידר. בשנת 1971, הקים לוקאס את חברת ההפקה "לוקאס פילם". החברה נחשבת כאבן דרך בעולם האפקטים הקולנועיים, ואחת חברות ההפקה המצליחות בעולם. החברה הפיקה סרטים מצליחים כמו: "אינדיאנה ג'ונס" ו-"מלחמת הכוכבים". בשנת 2012, רכשה חברת וולט דיסני את החברה בשווי 4.06 מיליארד דולר. היה נשוי למרשה גריפין בשנים 1969 עד 1983. ביוני 2013 התחתן עם אשת העסקים והמפיקה מלודי הובסון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. זאב רב נוף, מסך גדול. הוצאת כתר 1982. ג'ורג' לוקאס, ברשת החברתית Goodreads ג'ורג' לוקאס, במסד הנתונים הקולנועיים IMDb (באנגלית) ג'ורג' לוקאס, באתר "אידיבי", מאגר הידע העברי לקולנוע ישראלי ועולמי ג'ורג' לוקאס, באתר AllMovie (באנגלית) ג'ורג' לוקאס, באתר Rotten Tomatoes (באנגלית) ג'ורג' לוקאס, באתר Box Office Mojo (באנגלית) ג'ורג' לוקאס, באתר Metacritic (באנגלית) ג'ורג' לוקאס, במסד הנתונים הקולנועיים KinoPoisk (ברוסית) ג'ורג' לוקאס, באתר MusicBrainz (באנגלית) ג'ורג' לוקאס, באתר Discogs (באנגלית) ניל מנוסי, הצד האפל של החלום האמריקאי, על הסדרה "מלחמת הכוכבים" של ג'ורג' לוקאס, מגזין ארץ אחרת, 2002 אמיר בוגן, בחזרה לעתיד, באתר ynet, 11 במרץ 2010 נדב נוימן, ‏דיסני רוכשת את Star Wars תמורת כ-4 מיליארד דולר, באתר גלובס, 31 באוקטובר 2012 דברה סולומון, הניו יורק טיימס, המלחמה החדשה של יוצר "מלחמת הכוכבים", באתר הארץ, 10 באוקטובר 2013 ג'ורג' לוקאס, באתר אנציקלופדיה בריטניקה (באנגלית) ג'ורג' לוקס (1944-), דף שער בספרייה הלאומית ג'ורג' לוקאס יקים את "מוזיאון המיליארד דולר" בלוס אנג'לס, באתר כלכליסט, 11 בנובמבר 2016 ynet, ג'ורג' לוקאס התחתן, באתר ynet, 24 ביוני 2013 Murch, Walter, The Making of American Graffiti Also uncredited co-director, story concept, screenplay edits, editor, music supervisor, additional camera operator Pollock, Dale (25 ביולי 1979). "More American Graffiti Review". Variety. Reed Elsevier Inc. אורכב מ-המקור ב-23 בפברואר 2009. נבדק ב-27 בינואר 2015. {{cite news}}: (עזרה)